CELEX: 32008R0164
Language: ro
Date: 2008-02-22 00:00:00
Title: Regulamentul (CE) nr. 164/2008 al Comisiei din 22 februarie 2008 de modificare a Regulamentului (CE) nr. 1444/2006 privind conținutul minim de aditiv pentru hrana animalelor Bacillus subtilis C-3102 (Calsporin) (Text cu relevanță pentru SEE)

23.2.2008   
            
            
               RO
            
            
               Jurnalul Oficial al Uniunii Europene
            
            
               L 50/6
            
         
      REGULAMENTUL (CE) NR. 164/2008 AL COMISIEI
   
   din 22 februarie 2008
   de modificare a Regulamentului (CE) nr. 1444/2006 privind conținutul minim de aditiv pentru hrana animalelor Bacillus subtilis C-3102 (Calsporin)
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (3),
   întrucât:
   
               (1)
            
            
               Aditivul Bacillus subtilis C-3102 (Calsporin) a fost autorizat în anumite condiții în conformitate cu Regulamentul (CE) nr. 1831/2003. Regulamentul (CE) nr. 1444/2006 al Comisiei (2) a autorizat folosirea pe o perioadă de zece ani a aditivului menționat în cazul puilor pentru îngrășat, asociind această autorizație cu titularul autorizației de comercializare a aditivului respectiv.
            
         
               (2)
            
            
               Regulamentul (CE) nr. 1831/2003 prevede posibilitatea de modificare a autorizării unui aditiv ca urmare a unei cereri a titularului autorizației și a unui aviz al Autorității Europene pentru Siguranța Alimentară (denumită în continuare „Autoritatea”).
            
         
               (3)
            
            
               Deținătorul autorizației pentru aditivul Bacillus subtilis C-3102 (Calsporin) a înaintat o cerere care propune modificarea termenilor autorizației prin reducerea conținutului minim de aditiv.
            
         
               (4)
            
            
               În avizul adoptat la 18 septembrie 2007, Autoritatea a propus reducerea conținutului minim de substanță activă de la 1 × 109 UFC la 5 × 108 UFC, deoarece există dovezi că aceasta este eficientă la doza mai scăzută propusă (3).
            
         
               (5)
            
            
               Prin urmare, Regulamentul (CE) nr. 1444/2006 ar trebui modificat în consecință.
            
         
               (6)
            
            
               Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (CE) nr. 1444/2006 se înlocuiește cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 februarie 2008.
      
         
            Pentru Comisie
         
         Markos KYPRIANOU
         
         
            Membru al Comisiei
         
      
   
   
      (1)  JO L 268, 18.10.2003, p. 29. Regulament modificat prin Regulamentul (CE) nr. 378/2005 al Comisiei (JO L 59, 5.3.2005, p. 8).
   
      (2)  JO L 271, 30.9.2006, p. 19.
   
      (3)  Opinion of the Scientific Panel on Additives and Products or Substances used in Animal Feed on Safety and efficacy of Calsporin, a preparation of Bacillus subtilis, as a feed additive for chickens for fattening in accordance with Regulation (EC) No 1831/2003. The EFSA Journal (2007) 543, 1-8.
   
      ANEXĂ
      
         
            „ANEXĂ
            
                        Numărul de identificare a aditivului
                     
                     
                        Numele titularului autorizației
                     
                     
                        Aditiv
                        (denumire comercială)
                     
                     
                        Compoziție, formulă chimică, descriere, metoda de analiză
                     
                     
                        Specia animală sau categoria de animale
                     
                     
                        Vârstă maximă
                     
                     
                        Conținut minim
                     
                     
                        Conținut maxim
                     
                     
                        Alte dispoziții
                     
                     
                        Sfârșitul perioadei de autorizare
                     
                  
                        UFC/kg de furaj complet cu un conținut de umiditate de 12 %
                     
                  
                        Categorie de aditivi zootehnici. Grup funcțional: stabilizatori ai florei intestinale
                     
                  
                        4b1820
                     
                     
                        Calpis Co. Ltd
                        reprezentată în Comunitate de Orffa International Holding BV
                     
                     
                        
                           Bacillus subtilis
                        
                        C-3102 DSM 15544
                        (Calsporin)
                     
                     
                        
                                     
                                 
                                 
                                    Compoziția aditivului:
                                    Preparat de Bacillus subtilis C-3102 (DSM 15544) cu conținut minim de 1 × 1010 UFC/g de aditiv
                                 
                              
                                     
                                 
                                 
                                    Caracterizarea substanței active:
                                    Spori viabili de Bacillus subtilis C-3102 (DSM 15544)
                                 
                              
                                     
                                 
                                 
                                    Metoda de analiză (1)
                                    
                                    Metoda de numărare folosind dispersia pe placă cu triptonă soia agar cu tratament de preîncălzire a probelor de furaje.
                                 
                              
                     
                        Pui pentru îngrășat
                     
                     
                        —
                     
                     
                        5 × 108
                        
                     
                     
                        1 × 109
                        
                     
                     
                        
                                    1.
                                 
                                 
                                    Pentru siguranța utilizatorilor: utilizarea unui mijloc de protecție respiratorie și a ochelarilor de protecție în timpul manipulării.
                                 
                              
                                    2.
                                 
                                 
                                    În instrucțiunile de utilizare a aditivului și a premixului se indică temperatura de depozitare, durata de conservare și stabilitatea la granulare.
                                 
                              
                                    3.
                                 
                                 
                                    Utilizare permisă în furaje care conțin următoarele coccidiostatice autorizate: monensin sodiu, salinomicin sodiu, semduramicin sodiu, lasalocid sodiu, maduramicin amoniu, narasin-nicarbazin și diclazuril.
                                 
                              
                     
                        20 octombrie 2016
                     
                  
      
      
         (1)  Detaliile privind metodele de analiză sunt disponibile la următoarea adresă a laboratorului comunitar de referință: www.irmm.jrc.be/crl-feed-additives”